Folketing
2004-11-17

Jeg må sige, at jeg er fuld af beundring for hr. Keld Albrechtsens utrættelige spørgeteknik, og jeg kan bare glæde mig over, at jeg heldigvis ikke har pligt til at oplyse hr. Keld Albrechtsen om alt, hvad der måtte bekymre eller ikke bekymre mig. Men igen er vi altså lidt på kant med Folketingets forretningsorden. Hvis hr. Keld Albrechtsen har spørgsmål til ministre inden for andre ressorter, skal de rettes enten til dem selv eller til statsministeren.